Након завршетка играчке каријере Јуп Дервал га је позвао у стручни штаб Галатасараја. Након тога је био тренер Анкарагјуџуа 18 месеци и након тога је отишао у Гезтепе на годину дана. Оба клуба је водио са успехом. 1990. године га је Зеп Пјонтек позвао у стручни штаб репрезентације Турске, а касније је био тренер репрезентације Турске до 21 године. 1993. године постао је тренер сениорске репрезентације Турске и одвео ју је на Европско првенство 1996., а то је био први наступ Турске на Европском првенству. 1996. године је постао тренер Галатасараја и са њим освојио 4 трофеја Суперлиге Турске узастопно и Куп УЕФА 2000., што га чини најуспешнијим тренером у историји клуба и првим тренером тог клуба који је освојио европски трофеј (други европски трофеј који је галатасарај освојио био је УЕФА суперкуп 2000. и тада је био тренер Мирча Луческу.